**Feketeerdő Község Önkormányzata Képviselő-testületének**

**2/2017. (III.06.) önkormányzati rendelete**

**a Dunakiliti Közös Önkormányzati Hivatalban foglalkoztatott**

**köztisztviselők illetménykiegészítéséről**

Feketeerdő Község Önkormányzata Képviselő-testülete az Alaptörvény 32. cikk (1) bekezdés a) pontjában biztosított feladatkörében eljárva, a közszolgálati tisztviselőkről szóló 2011. évi CXCIX. törvény 234. § (3) bekezdés b) pontjában és (4) bekezdésében kapott felhatalmazás alapján az alábbiakat rendeli el.

**I. fejezet**

**A rendelet hatálya, általános rendelkezések**

**1. §**

E rendelet hatálya a Dunakiliti Közös Önkormányzati Hivatalban foglalkoztatott köztisztviselőkre terjed ki.

**2. §**

Az illetménykiegészítésre kifizethető összeget Dunakiliti Község Önkormányzatának költségvetési rendelete tartalmazza.

**II. fejezet**

**Az illetménykiegészítés mértéke**

**3. §**

(1) Az illetménykiegészítés mértéke 2017. január 1. napjától 2017. december 31. napjáig egységesen, valamennyi felsőfokú iskolai végzettségű köztisztviselőnek az alapilletménye 20 %-a.

(2) Az illetménykiegészítés mértéke 2017. január 1. napjától 2017. december 31. napjáig egységesen, valamennyi középiskolai végzettségűköztisztviselőnek az alapilletménye 20 %-a.

**III. fejezet**

**Záró rendelkezések**

**4. §**

(1) A rendelet a kihirdetését követő napon lép hatályba, de rendelkezéseit 2017. január 1. napjától kell alkalmazni.

(2) Hatályát veszti Feketeerdő Község Önkormányzat Képviselő-testületének

a) 1/2014. (II.5.) önkormányzati rendelete a Dunakiliti Közös Önkormányzati Hivatalban foglalkoztatott köztisztviselők illetménykiegészítéséről;

b) 13/2014 (XI.26.) önkormányzati rendelete a Dunakiliti Közös Önkormányzati Hivatalban foglalkoztatott köztisztviselők illetménykiegészítéséről.

Novák András dr. Varga József

polgármester jegyző

A rendelet kihirdetve: 2017.03.06.

dr. Varga József

jegyző